2.10. การควบคุมภายใน

รายงานคณะกรรมการตรวจสอบ

คณะกรรมการตรวจสอบของบริษัท พรีเชียส ชิพปิ้ง จำกัด (มหาชน)
ประกอบด้วยกรรมการอิสระจำนวน 3 ท่านได้แก่ พล.ต.ท.เกียรติศักดิ์ ประภาวัต
เป็นประธานคณะกรรมการตรวจสอบ พลเรือเอก ดร. อำนาจ จันทนมัฎฐะ และนายสุพัฒน์
ศิวะศรีอำไพ เป็นกรรมการตรวจสอบ
คณะกรรมการตรวจสอบได้ปฏิบัติหน้าที่ตามกฎบัตรคณะกรรมการตรวจสอบที่ได้รับอนุมัติจากคณะกรรมการบริษัท
และตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
รวมทั้งตลาดหลักทรัพย์แห่งประเทศไทย ซึ่งสรุปได้ดังต่อไปนี้

-   ในปี 2548 ได้จัดให้มีการประชุมคณะกรรมการตรวจสอบอย่างสม่ำเสมอ
    เพื่อพิจารณาสอบทานงบการเงินของบริษัทฯและบริษัทย่อย
    และคณะกรรมการตรวจสอบได้ประชุมร่วมกับผู้สอบบัญชีภายนอกทุกไตรมาส
    เพื่อปรึกษาและรับฟังคำชี้แจงเกี่ยวกับรายงานของผู้สอบบัญชี ผลการตรวจสอบงบการเงิน
    และข้อเสนอแนะเกี่ยวกับมาตรฐานการบัญชีที่เกี่ยวข้อง คณะกรรมการตรวจสอบมีความเห็นว่า
    บริษัทฯ มีกระบวนการจัดทำและการเปิดเผยข้อมูลในงบการเงินที่ถูกต้อง ครบถ้วน
    เป็นที่เชื่อถือได้

-   คณะกรรมการตรวจสอบได้ร่วมปรึกษากับผู้ตรวจสอบภายในเกี่ยวกับขอบเขตความรับผิดชอบและหน้าที่ของแผนกตรวจสอบภายใน
    และได้อนุมัติแผนงานการตรวจสอบของแผนกตรวจสอบภายใน ในปี 2548
    แผนกตรวจสอบภายในได้ทำการประเมินความเสี่ยงและกลไกการควบคุมภายในสำหรับทุกแผนกของบริษัทฯ
    ตรวจสอบด้านการปฏิบัติงานสำหรับบางแผนก
    ตรวจสอบรายการที่อาจมีความขัดแย้งทางผลประโยชน์ และตรวจสอบการปฏิบัติตามกฎระเบียบ
    ข้อบังคับ รวมทั้งกฎหมายต่างๆที่เกี่ยวข้องกับบริษัทฯ ซึ่งได้แก่
    การปฏิบัติตามเงื่อนไขจากบัตรส่งเสริมการลงทุน รวมทั้งได้ดำเนินการติดตามผลการตรวจสอบ
    สำหรับผลการตรวจสอบและคำเสนอแนะต่างๆ
    ได้มีการพูดคุยกับเจ้าหน้าที่ที่เกี่ยวข้องและผู้บริหาร
    และได้รายงานผลการตรวจสอบต่อคณะกรรมการตรวจสอบ

  คณะกรรมการตรวจสอบมีความเห็นว่าบริษัทฯ มีระบบการควบคุมภายในที่เหมาะสม
  เพียงพอและไม่มีจุดบกพร่องที่มีสาระสำคัญ

  คณะกรรมการตรวจสอบมีความเห็นว่า บริษัทฯได้ปฎิบัติตามกฎหมาย
  และข้อกำหนดที่เกี่ยวข้องโดยตรงต่อการดำเนิน การ ซึ่งโดยหลักการแล้ว กฎหมายเหล่านี้ก็คือ
  พระราชบัญญัติบริษัทมหาชนจำกัด ประมวลรัษฎากร พระราชบัญญัติเรือไทย
  พระราชบัญญัติหลักทรัพย์และตลาดหลักทรัพย์ และประกาศตลาดหลักทรัพย์แห่งประเทศไทย

-   ฝ่ายตรวจสอบภายในได้สอบทานรายการที่เกี่ยวโยงกันตามประกาศคณะกรรมการตลาดหลักทรัพย์แห่งประเทศไทย
    เรื่อง “การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน
    (ฉบับที่ 2) พ.ศ. 2547” ผลการสอบทานพบว่าบริษัทฯ มีรายการที่เกี่ยวโยงกันจำนวน 3
    รายการ โดยเป็นรายการที่เกี่ยวโยงกันประเภทที่ 2 จำนวน 2 รายการ
    และเป็นรายการที่เกี่ยวโยงกันประเภทที่ 3 จำนวน 1 รายการ
    ตามความหมายของประกาศฉบับดังกล่าว ค่าตั๋วเครื่องบิน
    และค่าใช้จ่ายในการติดตั้งและซ่อมบำรุงรักษาเครื่องปรับอากาศที่สำนักงานบริษัทฯและบริษัทย่อย
    และที่คอนโดมิเนียมของบริษัทย่อยจัดอยู่ในรายการที่เกี่ยวโยงกันประเภทที่ 2
    ซึ่งเป็นรายการสนับสนุนธุรกิจปกติของบริษัทฯ
    ในขณะที่ค่าเช่าสำนักงานจัดอยู่ในรายการที่เกี่ยวโยงกันประเภทที่ 3
    คือรายการเช่าหรือให้เช่าอสังหาริมทรัพย์ระยะสั้น
    ซึ่งรายละเอียดของรายการดังกล่าวได้อธิบายไว้แล้วภายใต้หัวข้อเรื่อง
    “รายการที่เกี่ยวโยงกัน” ในรายงานประจำปีฉบับนี้
    ผลการสอบทานได้เสนอต่อคณะกรรมการบริษัทเพื่อทราบในการประชุมคณะกรรมการบริษัท
    ครั้งที่ 1/2549 เมื่อวันที่ 16 กุมภาพันธ์ 2549
    ซึ่งคณะกรรมการตรวจสอบและคณะกรรมการบริษัทมีความเห็นว่า
    รายการที่เกี่ยวโยงกันดังกล่าวมีความยุติธรรมและเพื่อผลประโยชน์สูงสุดของบริษัทฯ

-   ปกติการประชุมคณะกรรมการตรวจสอบจะมีขึ้นก่อนการประชุมคณะกรรมการบริษัท
    ทั้งนี้เพื่อให้รายงานการประชุมของคณะกรรมการตรวจสอบ
    สามารถส่งให้คณะกรรมการก่อนการประชุมคณะกรรมการบริษัท
    เพื่อให้คณะกรรมการบริษัทรับทราบ และรับคำแนะนำต่างๆจากคณะกรรมการบริษัท

  คณะกรรมการตรวจสอบมีการพูดคุยกับผู้ตรวจสอบภายในอย่างสม่ำเสมอถึงประเด็นต่างๆที่ผู้ตรวจสอบภายในตรวจพบจากการตรวจสอบ
  และมีการจัดประชุมคณะกรรมการตรวจสอบ
  การประชุมคณะกรรมการตรวจสอบแต่ละครั้งจะใช้เวลาประมาณ 2 ชั่วโมง โดยในปี 2548
  ที่ผ่านมา คณะกรรมการตรวจสอบมีการประชุมตามวาระปกติจำนวน 4 ครั้ง
  และไม่มีการประชุมตามวาระพิเศษ ในขณะที่ปี 2547
  คณะกรรมการตรวจสอบมีการประชุมตามวาระปกติจำนวน 4 ครั้ง และประชุมตามวาระพิเศษ 1
  ครั้ง โดยการเข้าร่วมประชุมของกรรมการตรวจสอบแต่ละท่าน สรุปได้ดังนี้

+--------------------------+--------------+------------+-------------+
| รายชื่อคณะกรรมการตรวจสอบ   | กา           |            |             |
|                          | รเข้าร่วมประชุม |            |             |
|                          | /            |            |             |
|                          | ก            |            |             |
|                          | ารประชุมทั้งหมด |            |             |
|                          | (ครั้ง)        |            |             |
+--------------------------+--------------+------------+-------------+
|                          | ปี 2548       | ปี 2547     |             |
+--------------------------+--------------+------------+-------------+
|                          | การประชุม     | การประชุม   | การประชุม    |
|                          |              |            |             |
|                          | ตามวาระปกติ   | ตามวาระปกติ | ตามวาระพิเศษ |
+--------------------------+--------------+------------+-------------+
| 1.  พลตำรวจโท เกียรติศักดิ์   | 4/4          | 4/4        | 1/1         |
|     ประภาวัต              |              |            |             |
|                          | 4/4          | 4/4        | 1/1         |
| 2.  พลเรือเอก ดร.อำนาจ    |              |            |             |
|     จันทนมัฎฐะ             | 3/4          | 3/4        | 1/1         |
|                          |              |            |             |
| 3.  นายสุพัฒน์ ศิวะศรีอำไพ    |              |            |             |
+--------------------------+--------------+------------+-------------+

-   การประชุมคณะกรรมการตรวจสอบครั้งที่ 1/2549 เมื่อวันที่ 7 กุมภาพันธ์ 2549
    ได้มีการพิจารณาเรื่องการแต่งตั้งผู้สอบบัญชีภายนอก และมีมติเสนอ นายรุทร เชาวนะกวี
    (ผู้สอบบัญชีรับอนุญาตเลขทะเบียน 3247) และ/หรือ นางสาวรุ้งนภา เลิศสุวรรณกุล
    (ผู้สอบบัญชีรับอนุญาตเลขทะเบียน 3516) และ/หรือ นางสาวสุมาลี รีวราบัณฑิต
    (ผู้สอบบัญชีรับอนุญาตเลขทะเบียน 3970) ซึ่งทั้งหมดเป็นผู้สอบบัญชีจาก บริษัท สำนักงาน
    เอินส์ท แอนด์ ยัง จำกัด เป็นผู้สอบบัญชีของบริษัทฯและบริษัทย่อยที่จดทะเบียนในประเทศไทย
    สำหรับรอบระยะเวลาบัญชีสิ้นสุดวันที่ 31 ธันวาคม 2549 เนื่องจาก บริษัท สำนักงาน เอินส์ท
    แอนด์ ยัง จำกัดเป็นบริษัทที่มีชื่อเสียงเป็นที่ยอมรับโดยทั่วไป มีความเป็นอิสระ
    และมีผลการปฏิบัติงานสำหรับปีที่ผ่านมาเป็นที่น่าพึงพอใจ โดยบริษัท สำนักงาน เอินส์ท แอนด์
    ยัง จำกัด ได้เป็นผู้ตรวจสอบบัญชีภายนอกของบริษัทฯ และบริษัทย่อยตั้งแต่ปี 2544
    โดยมีนางสาวสุมาลี รีวราบัณฑิต (ผู้สอบบัญชีรับอนุญาต เลขทะเบียน 3970)
    เป็นผู้สอบบัญชีของบริษัทฯตั้งแต่ปี 2546

  ที่ประชุมคณะกรรมการตรวจสอบได้พิจารณาค่าตอบแทนการสอบบัญชีของผู้สอบบัญชีภายนอกสำหรับปี
  2549 จำนวนเงินไม่เกิน 4.96 ล้านบาท แยกต่างหากจากค่าใช้จ่ายเบ็ดเตล็ด (ปี 2548:
  ค่าสอบบัญชีจำนวน 4.73 ล้านบาท และค่าใช้จ่ายเบ็ดเตล็ดจำนวน 0.04 ล้านบาท)
  ซึ่งจะได้เสนอให้ผู้ถือหุ้นของบริษัทฯ พิจารณาอนุมัติ
  ที่ประชุมคณะกรรมการตรวจสอบยังได้พิจารณาค่าตอบแทนจากการให้บริการด้านอื่นๆ
  ซึ่งไม่เกี่ยวข้องกับการสอบบัญชี จำนวนเงินไม่เกิน 0.52 ล้านบาท (ปี 2548: 0.48 ล้านบาท)